Foto: Bruce Bennett/Getty Images Xokkey bo‘yicha klublar o‘rtasidagi dunyoning eng nufuzli turniri – Stenli Kubogi nihoyasiga yetdi. 2018/19 mavsumi finalining 7-o‘yinida «Boston Bryuinz» o‘z maydonida «Sent-Luis Blyuz»ga 1:4 hisobida yutqazdi. Natijada, umumiy 4:3 hisobida g‘alaba qozongan «Sent-Luis Blyuz» o‘z tarixida ilk marotaba nufuzli sovrinni qo‘lga kiritdi. Bungacha «blyuzmenlar» 1968-70 yillar davomida 3 marta finalda yutqazishgan edi. Ma’lumot o‘rnida, Stenli Kubogi 1927 yildan beri o‘tkazilmoqda. Unda eng ko‘p marta Kanadaning «Monreal Kanadiyens» klubi g‘alaba qozongan – 24. MXL  Stenli Kubogi  Final, 7-o‘yin  Boston – Sent-Luis – 1:4 (0:2, 0:0, 1:2)  13 iyun, Boston, «TD Garden»  Gollar: 0:1 – 16 O′Raylli (Petranjyelo, Baumister)   0:2 – 19 Petranjyelo (Shvars)   0:3 – 51 Shenn (Shvars, Tarasenko)   0:4 – 55 Senford (O′Raylli, Perron)   1:4 – 57 Gjyelchik (Kreychi)  Seriyadagi hisob: 3-4.